
PARLAMENTUL ROMÂNIEI   

CAMERA DEPUTAŢILOR 


	

	Comisia juridică,

 de disciplină şi imunităţi
	
	Comisia pentru politică externă

	        Nr. 4c-13/822
	
	  Nr. 4c-16/32


Bucureşti, 3.12.2019                                                                  

                    


          PL x. 448/2019

BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat  raportul COMUN asupra proiectului de Lege privind decontarea de către statul român a procedurilor de repatriere a cetăţenilor români decedaţi pe teritoriul Uniunii Europene, trimis spre dezbatere, în fond, Comisiei juridice, de disciplină şi imunităţi şi Comisiei pentru politică externă, cu adresa nr. PL - x 448/2019.
                  În raport de obiectul şi conţinutul său, iniţiativa legislativă face parte din categoria legilor ordinare. 
	PREŞEDINTE,

Nicuşor Halici

	PREŞEDINTE,
Biro Rozalia Ibolya

RAPORT COMUN 
asupra proiectului de Lege privind decontarea de către statul român
 a procedurilor de repatriere a cetăţenilor români decedaţi pe teritoriul Uniunii Europene
În conformitate cu prevederile din Regulamentul Camerei Deputaţilor, republicat, Comisia juridică, de disciplină şi imunităţi  şi Comisia pentru politică externă, cu adresa  nr. PL - x 448/2019 şi înregistrată cu nr. 4c-13/822 din  8 octombrie 2019, respectiv, 4c-16/32 din 9 octombrie 2019, au fost sesizate cu dezbaterea pe fond a proiectului de Lege privind decontarea de către statul român a procedurilor de repatriere a cetăţenilor români decedaţi pe teritoriul Uniunii Europene.
Senatul, în calitate de prima Cameră sesizată a adoptat iniţiativa legislativă, în şedinţa din data de 2 octombrie 2019.

Potrivit prevederilor art. 75 din Constituţia României, republicată, şi ale din Regulamentului Camerei Deputaţilor, republicat, Camera Deputaţilor este Cameră decizională. 

Consiliul Legislativ, prin avizul nr.385 din 14 mai 2019, a avizat favorabil iniţiativa legislativă, cu observaţii şi propuneri.

Guvernul, prin punctul de vedere transmis cu nr. 885 din 11.06.2019, nu susţine adoptarea iniţiativei legislative.

Consiliul Economic şi Social, prin avizul nr.2056 din 24 aprilie 2019, a avizat favorabil iniţiativa legislativă, cu observaţia „că este necesar ca măsurile propuse prin propunerea legislativă să fie extinse şi pentru cetăţenii români din afara UE”.

Iniţiativa legislativă are ca obiect de reglementare stabilirea obligaţiei ca statul român, la cererea familiei, să suporte cheltuielile aferente procedurilor de repatriere a cetăţenilor români decedaţi pe teritoriul Uniunii Europene care au înregistrat venituri care nu depăşesc contravaloarea salariului mediu net, raportat de Institutul Naţional de Statistică la momentul decesului.
În conformitate cu dispoziţiile din Regulamentul Camerei Deputaţilor, republicat, membrii Comisiei pentru politică externă au examinat proiectul de Lege, în şedinţă separată, în data de 30 octombrie 2019.

La dezbateri au participat, în calitate de invitaţi, domnul Victor Alexandru Micula, Secretar de Stat în Ministerul Afacerilor Externe şi domnul Pătrasescu Octavian, Ofiţer specialist principal I, consilier juridic în Ministerul Afacerilor Interne. 

La lucrările Comisiei şi-au înregistrat prezenţa 16 deputaţi, din totalul de 18 membri ai Comisiei.

În urma dezbaterilor, membrii Comisiei pentru politică externă au hotărât, cu unanimitate de voturi, întocmirea unui Raport preliminar de respingere a proiectului de Lege, din următoarele considerente:

· promovarea acestei iniţiative legislative ar conduce la o discriminare evidentă între cetăţenii români care au decedat pe teritoriul României sau în alte ţări decât cele ale Uniunii Europene şi cei decedaţi pe teritoriul Uniunii Europene;
· prin alocarea unor fonduri publice în scopul avut în vedere se poate ajunge la situaţii inechitabile în raport cu cetăţenii români domiciliaţi în ţară, situaţii care încalcă principiul solidarităţii sociale;
· atât în cuprinsul propunerii legislative, cât şi în Expunerea de motive nu sunt prevăzute mijloacele necesare pentru acoperirea sporului de cheltuieli, în conformitate cu prevederile art.15 din Legea nr.500/2002 privind finanţele publice, cu modificările şi completările ulterioare.
În conformitate cu prevederile din Regulamentul Camerei Deputaţilor, republicat, membrii Comisiei  juridice, de disciplină şi imunităţi au examinat iniţiativa legislativă, expunerea de motive, punctul de vedere al Guvernului, avizul Consiliului Economic şi Social, avizul Consiliului Legislativ, precum şi Raportul preliminar transmis de Comisia pentru politică externă în şedinţa din 17 decembrie 2019. La şedinţa Comisiei juridice, de disciplină şi imunităţi au fost prezenţi deputaţii, conform listei de prezenţă. 
În urma dezbaterilor, membrii Comisiei juridice, de disciplină şi imunităţi şi Comisiei pentru politică externă au hotărât, cu  majoritate de voturi, să propună plenului Camerei Deputaţilor respingerea proiectului de Lege privind decontarea de către statul român a procedurilor de repatriere a cetăţenilor români decedaţi pe teritoriul Uniunii Europene.
În raport cu obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,

Nicuşor Halici

	
	PREŞEDINTE,

Biro Rozalia Ibolya



	SECRETAR,

Aida - Cristina Căruceru
	
	SECRETAR,

Mihai Culeafă

